

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

 **ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ**

**ԳԼԽԱՎՈՐ ՔԱՐՏՈՒՂԱՐ**

|  |  |
| --- | --- |
| Երևան-0010, Հանրապետության հր., Կառավարական տուն 3 |  |

 **№ ԱԵ/34/13996-2024**

ՀՀ Գեղարքունիքի մարզի

Վարդենիս համայնքի ղեկավար

 Ա․ Խաչատրյանին

Հարգելի՛ պարոն Խաչատրյան

 ՀՀ տարածքային կառավարման և ենթակառուցվածքների նախարարության և «Կապավոր» ՍՊ ընկերության միջև 16․01․2023թ․ կնքված թիվ ՏԿԵՆ-ԲՄԱՇՁԲ-2022/35Շ-7 պայմանագրի շրջանակներում իրականացվող Մ-11, Մարտունի - Վարդենիս - ՀՀ սահման միջպետական նշանակության ավտոճանապարհի կմ25+500-կմ29+200 հատվածի հիմնանորոգման աշխատանքների վերաբերյալ հայտնում ենք հետևյալը։

 23․12․2023թ․ համապատասխան գրությամբ Վարդենիս համայնքի ղեկավարը հայտնել է, որ համայնքի տարածքում առկա է պահանջվող պարամետրերով գրունտի լցակույտ, որը գտնվում է նույն համայնքի Ծովակ բնակավայրի վարչական սահմաններում։

 Հարկ ենք համարում նշել, որ Ծովակ գյուղի հարևանությամբ գտնվող 2 տեղամասերում կատարվել են համապատասխան ուսումնասիրություններ, որոնցով հաստատվել է, որ նշված հատվածում առկա է 300 000 խորանարդ մետր ժայռային լիցք 500-1000մմ և 120-200մմ ֆրակցիաներով։

 Ուսումնասիրության ընթացքում կատարվել է համապատասխան գեոդեզիական հանույթ, որը արտացոլված է կից ներկայացվող կադաստրային քարտեզի վրա: Իրականացվել է նաև ինժիներաերկրաբանական ուսումնասիրություն, որի արդյունքում տրամադրված եզրակացությունը ևս տրամադրում ենք։

 Հաշվի առնելով վերոնշյալ հանգամանքները՝ խնդրում ենք Ձեր աջակցությունը կապալառու կազմակերպությանը համապատասխան գրունտի արդյունահանման համար։

 Առդիր՝ 2 ֆայլ։

 Հարգանքով`

 Ա․ Երիցյան

**Կատարող**՝ «Ճանապարհային դեպարտամենտ» հիմնադրամ, Հ. Մինասյան

Հեռ. 010511391